**εγγραφεσ στην α δημοτικου για το σχολικό έτος 2025-2026**

Οι αιτήσεις εγγραφών για την **Α τάξη** για το **σχολικό έτος 2025-2026** θα πραγματοποιηθούν από **6 έως 26 Μαρτίου 2025** για τους μαθητές που γεννήθηκαν **από 1-1-2019 έως και 31-12-2019.**

Συμβουλευτείτε τα **Σχολικά όρια των 26ου & 80ου Δ.Σ. Θεσσαλονίκης** για να δείτε αν ανήκετε στο σχολείο μας. Τα σχολικά όρια δεν ισχύουν σε περιπτώσεις που ήδη φοιτά στο σχολείο μας αδερφός/η του/της μαθητή/τριας που πρόκειται να εγγραφεί.

**ΗΛΕΚΤΡΟΝΙΚΗ ΕΓΓΡΑΦΗ ΜΑΘΗΤΩΝ ΣΤΗΝ Α’ ΔΗΜΟΤΙΚΟΥ**

1. **Οι εγγραφές στα δημόσια δημοτικά σχολεία** γενικής εκπαίδευσης δύναται να πραγματοποιούνται στην ειδική ψηφιακή πλατφόρμα «Εγγραφή στην Πρώτη Δημοτικού» (Φ.6/23967/Δ1/4-3-2025 (B’ 979) KYA) στη διεύθυνση <https://adimotikou.eservices.minedu.gov.gr/home>,

[**Οδηγίες για την χρήση της πλατφόρμας**](https://files.adimotikou.eservices.minedu.gov.gr/resources/%CE%9F%CE%B4%CE%B7%CE%B3%CE%B9%CE%B5%CF%82_%CE%A7%CF%81%CE%B7%CF%83%CE%B7%CF%82_%CE%95%CE%B3%CE%B3%CF%81%CE%B1%CF%86%CE%B7%CC%81_%CE%91_%CE%94%CE%B7%CE%BC%CE%BF%CF%84%CE%B9%CE%BA%CE%BF%CF%85%CC%81.pdf) **εδώ**

1. Η εγγραφή γίνεται με υποβολή ηλεκτρονικής αίτησης εγγραφής, την οποία υποβάλλει ένας εκ των δύο γονέων/κηδεμόνων/εχόντων την επιμέλεια των μαθητών/τριών. Μετά την είσοδο τους στην εφαρμογή αντλείται από το Εθνικό Μητρώο Επικοινωνίας (Ε.Μ.Επ.) μέσω διαλειτουργικότητας το κινητό τηλέφωνο και η διεύθυνση ηλεκτρονικού ταχυδρομείου. Στην περίπτωση απουσίας αυτών οι γονείς/κηδεμόνες/ συμπληρώνουν και επιβεβαιώνουν υποχρεωτικά τον αριθμό του κινητού τηλεφώνου τους και προαιρετικά τα στοιχεία του ηλεκτρονικού ταχυδρομείου, μέσω των οποίων θα ενημερώνονται για την πορεία της αίτησής τους.

Για την εγγραφή των μαθητών/τριών που φοιτούν για πρώτη φορά, στην Α΄ τάξη, σε δημόσιο Δημοτικό σχολείο γενικής εκπαίδευσης, εφαρμόζεται η ακόλουθη διαδικασία:

**α)** Από την 6η (12 το μεσημέρι) έως την 26η Μαρτίου οι γονείς/κηδεμόνες/έχοντες-ουσες την επιμέλεια υποβάλλουν ηλεκτρονικά αίτηση – υπεύθυνη δήλωση εγγραφής μέσω της ηλεκτρονικής πλατφόρμας «Εγγραφή στην Πρώτη Δημοτικού», προκειμένου να εγγραφεί ο/η μαθητής/τρια στο δημοτικό σχολείο που έχει κατανεμηθεί, σύμφωνα με τα όρια της σχολικής περιφέρειας.

Σε περίπτωση που η διεύθυνση κατοικίας, βάσει της οποίας πραγματοποιήθηκε η κατανομή, έχει μεταβληθεί, ο/η αιτών/αιτούσα καλείται να μεταβεί εντός της προθεσμίας εγγραφών στο Νηπιαγωγείο φοίτησης για επικαιροποίηση των σχετικών στοιχείων. Σε περίπτωση μη κατανομής, ιδίως, εξαιτίας μη καταχώρισης της διεύθυνσης κατοικίας του/της μαθητή/τριας κατά την εγγραφή στο Νηπιαγωγείο, ο/η αιτών/αιτούσα συμπληρώνει τα απαιτούμενα στοιχεία και αναρτά έγγραφο (λογαριασμό Δημοσίων Επιχειρήσεων και Οργανισμών (Δ.Ε.Κ.Ο.), μισθωτήριο συμβόλαιο ή άλλο πρόσφατο δημόσιο έγγραφο) από το οποίο να προκύπτει ρητά η διεύθυνση κατοικίας.

**β)** Μετά την ολοκλήρωση των περιγραφόμενων στην ανωτέρω περίπτωση, ο/η αιτών/αιτούσα δύναται να αναρτά:

**βα)** το ατομικό δελτίο υγείας μαθητή/τριας,

**ββ)** το βιβλιάριο υγείας ή άλλο στοιχείο από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών και

**βγ)** τυχόν γνωμάτευση από Κέντρο Διεπιστημονικής Αξιολόγησης, Συμβουλευτικής & Υποστήριξης (ΚΕ.Δ.Α.Σ.Υ.) ή δημόσιο ιατροπαιδαγωγικό κέντρο ή άλλη αρμόδια προς τούτο δημόσια υπηρεσία.

**γ)** Ο/Η αιτών/αιτούσα, εφόσον δεν αναρτήσει τα ανωτέρω δικαιολογητικά, καλείται να τα προσκομίσει στο δημοτικό σχολείο κατανομής εντός της προθεσμίας εγγραφών.

**2.** Η σχολική μονάδα που θα φοιτήσουν οι μαθητές/τριες προσδιορίζεται από την ηλεκτρονική εφαρμογή «GIS- based “Χωροταξικό”» με βάση τη διεύθυνση κατοικίας που έχει δηλωθεί και επικαιροποιηθεί στο Νηπιαγωγείο φοίτησης. Σε περίπτωση που έχει γίνει χωροταξική ανάθεση, δεν υπάρχει δικαίωμα επιλογής διαφορετικού σχολείου. Εξαιρετικά, αιτήσεις εγγραφής δύναται να υποβάλει ηλεκτρονικά ένας εκ των δύο γονέων/κηδεμόνων/εχόντων την επιμέλεια των μαθητών/τριων που διαμένουν εκτός σχολικής περιφέρειας, από αυτήν στην οποία έχουν χωροταξικά κατανεμηθεί, εφόσον στη σχολική μονάδα φοιτούν ήδη αδέλφια του/της προς εγγραφή μαθητή/τριας.

**3.** Μετά την πιστοποίηση της παρ. 1 της ενότητας Β1, ο ένας εκ των δύο γονέων/κηδεμόνων/εχόντων την επιμέλεια υποβάλλει ηλεκτρονικά την αίτησή του, ορίζοντας ποιο/ποια εκ των τέκνων του θα φοιτήσει/ουν στην πρώτη τάξη του δημοτικού σχολείου, ενώ επιβεβαιώνει ότι το/τα τελευταίο/α δεν είναι εγγεγραμμένο/α σε άλλη σχολική μονάδα. Η ηλεκτρονική πλατφόρμα «Εγγραφή στην Πρώτη Δημοτικού» διαλειτουργεί με τα πληροφοριακά συστήματα «Μητρώο Πολιτών» και «myschool» και παρέχει στον γονέα/κηδεμόνα/έχοντα την επιμέλεια κατάλογο των τέκνων που είναι εγγεγραμμένα στην οικογενειακή μερίδα του. Τα στοιχεία αυτά είναι προσυμπληρωμένα και ο γονέας/κηδεμόνας/έχων την επιμέλεια επιλέγει το τέκνο, το οποίο βρίσκεται σε ηλικία εγγραφής στην πρώτη τάξη του δημοτικού

και για το οποίο επιθυμεί να υποβάλει αίτηση. Τα στοιχεία αυτά του/της μαθητή/τριας για τον/την οποίο/α αιτούνται την εγγραφή είναι τα εξής:

(α) όνομα, (β) πατρώνυμο, (γ) μητρώνυμο και (δ) ημερομηνία γέννησης.

**4.** Ο γονέας/κηδεμόνας/έχων την επιμέλεια επιλέγει εάν και εφόσον επιθυμεί τη φοίτηση του τέκνου του στο προαιρετικό ολοήμερο πρόγραμμα ή στο αναβαθμισμένο πρόγραμμα ολοήμερου ή και στο τμήμα πρόωρης υποδοχής (υπό την προϋπόθεση ότι φοιτά στο ολοήμερο).

**5.** Ο/Η αιτών/αιτούσα συμπληρώνει τα στοιχεία των συνοδών του/της μαθητή/τριας κατά την αποχώρηση από τη σχολική μονάδα.

**6.** Πριν την τελική υποβολή της αίτησης, ο έτερος γονέας/κηδεμόνας εισέρχεται στην ηλεκτρονική πλατφόρμα με τη χρήση των κωδικών taxisnet και επιβεβαιώνει την αίτηση που έχει υποβληθεί από τον άλλο γονέα/κηδεμόνα. Έχει τη δυνατότητα σε περίπτωση διαφωνίας να ακυρώσει την αίτηση και να υποβάλει νέα. Σε περίπτωση συνεχιζόμενης διαφωνίας των δύο γονέων/κηδεμόνων/εχόντων την επιμέλεια εφαρμόζονται οι διατάξεις του άρθρου 1510 και 1512 του ΑΚ.

**7.** Μετά την υποβολή της αίτησης, οι γονείς/κηδεμόνες/έχοντες-ουσες την επιμέλεια λαμβάνουν ενημερώσεις σχετικά με την εξέλιξη της αίτησής τους στο κινητό τηλέφωνο και στη διεύθυνση ηλεκτρονικού ταχυδρομείου που έχουν δηλώσει. Εφόσον απαιτούνται διορθώσεις, η αίτησή τους επιστρέφεται από το δημοτικό σχολείο στους γονείς / κηδεμόνες / έχοντες-ουσες την επιμέλεια, προκειμένου να προβούν στις υποδεικνυόμενες διορθώσεις και να την υποβάλουν εκ νέου μέσω της πλατφόρμας.

**8.** Σε περίπτωση όπου ο γονέας/κηδεμόνας/έχων-ουσα την επιμέλεια αδυνατεί ή δεν επιθυμεί για οποιοδήποτε λόγο, να κάνει χρήση της ηλεκτρονικής πλατφόρμας «Εγγραφή στην Πρώτη Δημοτικού», η αίτηση υποβάλλεται διά ζώσης στον/η Διευθυντή/ντρια του δημοτικού σχολείου, εντός των ορίων της σχολικής περιφέρειας σύμφωνα με την διεύθυνση κατοικίας του, ο οποίος προβαίνει σε όλες εκείνες τις ενέργειες που απαιτούνται, προκειμένου να πραγματοποιηθεί η ηλεκτρονική εγγραφή των τέκνων κάνοντας χρήση των προσωπικών του κωδικών-διαπιστευτηρίων της Γενικής Γραμματείας Πληροφοριακών Συστημάτων και Ψηφιακής Διακυβέρνησης, σύμφωνα με τα οριζόμενα στο άρθρο 24 του ν. 4727/2020.

**9.** Η πλατφόρμα «Εγγραφή στην Πρώτη Δημοτικού» παρέχει στους γονείς/κηδεμόνες/έχοντες την επιμέλεια την παρακολούθηση της κατάστασης επεξεργασίας της ηλεκτρονικής αίτησής τους, κάνοντας χρήση του Μοναδικού Αριθμού Υποβολής (Μ.Α.Υ.).

**10.** Οι γονείς/κηδεμόνες/έχοντες-ουσες την επιμέλεια εφόσον οριστικοποιήσουν την ηλεκτρονική αίτηση εγγραφής τους μπορούν να εισέρχονται στην πλατφόρμα και να παρακολουθούν την εξέλιξη της αίτησής

τους χωρίς όμως να μπορούν να προβούν σε οποιαδήποτε τροποποίησή της, μέχρι την ενημέρωσή τους ως προς το σχολείο εγγραφής.

**ΔΙΚΑΙΟΛΟΓΗΤΙΚΑ ΣΕ ΠΕΡΙΠΤΩΣΗ ΠΟΥ ΔΕΝ ΜΠΟΡΕΙ Ο ΚΗΔΕΜΟΝΑΣ ΝΑ ΠΡΟΧΩΡΗΣΕΙ ΣΕ ΗΛΕΚΤΡΟΝΙΚΗ ΕΓΓΡΑΦΗ**

1. **Αίτηση εγγραφής** Την κατεβάζετε από εδώ ή την ζητάτε από το σχολείο.

**2. Υπεύθυνη δήλωση του Ν.105/1985** συναίνεσης από τον **έτερο γονέα/κηδεμόνα** που έχει την συνεπιμέλεια ή την γονική μέριμνα για την εγγραφή του/της μαθητή/τριας στο σχολείο μας. Η Υπεύθυνη δήλωση μπορεί να είναι:

* [ψηφιακή μέσω gov](https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses)
* [χειρόγραφη](https://grafis.sch.gr/index.php/s/SrGmeRo3mttyRDc) όπου θα πιστοποιείται το γνήσιο της υπογραφής ή θα προσέρχεται ο/η δηλών/ούσα στο σχολείο για να την υπογράψει παρουσία της διευθύντριας. Την κατεβάζετε από εδώ ή την ζητάτε από το σχολείο.

**3.** [**Ατομικό Δελτίο Υγείας Μαθητή (Α.Δ.Υ.Μ.)**](https://grafis.sch.gr/index.php/s/Ttf3AlCCyitaEuj) **για το μάθημα της Φυσικής Αγωγής.** Το συμπληρώνει ο παιδίατρός σας ή παιδίατρος δημόσιου νοσοκομείου.

**4.** **Αίτηση εγγραφής στο** **Ολοήμερο Πρόγραμμα (προαιρετικά).** Στην αίτησή τους για το ολοήμερο οι κηδεμόνες των μαθητών/τριών μπορούν να δηλώσουν καιτο **τμήμα Πρωινής Ζώνης (7:00-8:00),** εφόσον το επιθυμούν**.**

**5. Πιστοποιητικά**

**Οι αλλοδαποί μαθητές** εγγράφονται με πιστοποιητικό οικογενειακής κατάστασης επίσημα μεταφρασμένο από πιστοποιημένο δικηγόρο για το σκοπό αυτό, είτε από μεταφραστές που είναι ενταγμένοι στο Μητρώο Πιστοποιημένων Μεταφραστών του Υπουργείου Εξωτερικών.

**Οι πρόσφυγες μαθητές** καταθέτουν Δελτίο Αιτούντος Διεθνούς Προστασίας της Υπηρεσίας Ασύλου.

ΔΕΝ ΑΠΑΙΤΕΙΤΑΙ η προσκόμιση Πιστοποιητικού Γέννησης των μαθητών που είναι εγγεγραμμένοι στα εθνικά δημοτολόγια, αλλά αναζητείται από τις σχολικές μονάδες μέσω του Πληροφορικού Συστήματος myschool του ΥΠΑΙΘ.

**6. Αντίγραφο των σελίδων των εμβολίων του Βιβλιαρίου Υγείας** του/της μαθητή/τριας, ή προσκόμιση άλλου στοιχείου, από το οποίο να αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών ή Διεθνές Πιστοποιητικό Εμβολιασμών ή Προφύλαξης αναγκαίο για τη διασφάλιση της δημόσιας υγείας.

**7. Αποδεικτικό στοιχείο διεύθυνσης κατοικίας του/της μαθητή/τριας**, όπως λογαριασμό τηλεφώνου, νερού, ηλεκτρικού, μισθωτήριο συμβόλαιο ακινήτου ή άλλο δημόσιο πρόσφατο έγγραφο (π.χ. Ε1), από το οποίο να προκύπτει ρητά η διεύθυνση μόνιμης κατοικίας.

Σε περίπτωση που φιλοξενείστε στην κατοικία άλλου προσώπου θα προσκομίσετε **αντίγραφο της φορολογικής δήλωσης φιλοξενία**ς.

**8. Βεβαίωση Φοίτησης Νηπιαγωγείου.** Θα την ζητήσετε από το Νηπιαγωγείο

**9.** **Κατά περίπτωση σημαντικά έγγραφα:** Αποφάσεις διαζυγίου, εκκρεμότητες κηδεμονίας, ιατρικά έγγραφα σοβαρών παθήσεων διαγνώσεις ιατροπαιδαγωγικών κέντρων & αποφάσεις ΚΕΔΑΣΥ κ.α.

**ΕΓΓΡΑΦΕΣ ΣΤΟ 26ου & 80ου Δ.Σ. Θεσσαλονίκης**

**6 - 26 Μαρτίου 2025**

**Δευτέρα - Παρασκευή**

**08:30 - 09:30**

**Γραφεία Διευθυντών 26ου & 80ου Δ.Σ. Θεσσαλονίκης**

**Τηλέφωνα επικοινωνίας: 2310920135-2310949590**

Ηλ. Ταχ.: [mail@26dim-thess.thess.sch.gr](mailto:mail@26dim-thess.thess.sch.gr)

Ηλ. Ταχ.: [mail@80dim-thess.thess.sch.gr](mailto:mail@80dim-thess.thess.sch.gr)

**ΣΗΜΑΝΤΙΚΕΣ ΕΠΙΣΗΜΑΝΣΕΙΣ**

**Με το πέρας της καταληκτικής ημερομηνίας** **των αιτήσεων** **εγγραφών** **στις 26-03-2025** το σχολείο αποστέλλει ονομαστική κατάσταση μαθητών/τριών με τις διευθύνσεις κατοικίας στην Διεύθυνση Πρωτοβάθμιας Εκπαίδευσης Ανατολικής Θεσσαλονίκης. **Αν ο αριθμός των αιτήσεων για εγγραφή στην Α΄ τάξη υπερβαίνει τους 25 μαθητές/τριες ανά τμήμα**, εφαρμόζονται όσα προβλέπονται στην παρ. 4δ του άρθρου 7 του ΠΔ 79/2017, όπως τροποποιήθηκε με την παρ. 2 του άρθρου 44 του Ν. 4777/2021 (Α 25 ). Ο διευθυντής πρωτοβάθμιας εκπαίδευσης κατανέμει τους μαθητές από τον πίνακα στα όμορα σχολεία, λαμβάνοντας υπόψη την απόσταση των σχολείων από τη διεύθυνση κατοικίας των μαθητών που έχει δηλωθεί. Οι μαθητές που είναι αδέλφια ή έχουν αδέλφια που φοιτούν στο ίδιο ή σε συστεγαζόμενο νηπιαγωγείο ή δημοτικό εξαιρούνται της ανωτέρω διαδικασίας.

**Αιτήσεις εγγραφών μετά την 26η Μαρτίου 2025 θεωρούνται εκπρόθεσμες** και γίνονται δεκτές μόνο με απόφαση του Διευθυντή εκπαίδευσης Α.Θεσσαλονίκης.